Tutkijat yrittävät jälleen kuvitella maailmanpaloa. Ydinsotaa seuraisi vuosien mittainen ydintalvi, kun noki ja tuhka pimentäisivät auringon ja lämpötila laskee pakkasen puolelle vuosikausiksi.

Ydintalven kauhukuva lienee iskostunut jokaisen kylmän sodan aikana eläneen tajuntaan. Yhdysvallat ja Neuvostoliitto ajautuvat täysimittaiseen ydinsotaan. Palavista kaupungeista ja pommeista nousee taivaalle niin paljon tuhkaa ja nokea, että aurinko pimenee vuosikausiksi.